[{"text_idx": "#000003", "text": "Prosiectau a Ariennir gan Loteri\u2019r Staff"}, {"text_idx": "#000004", "text": "Gwybodaeth am roi i staff ysbytyCodi arianSut mae gwneud cais am arianCyfrannu CeiniogauCylchlythyrauLoteri\u2019r StaffBuddion Staff"}, {"text_idx": "#000006", "text": "NHS Charities Together yw\u2019r elusen annibynnol genedlaethol sy\u2019n gofalu am y GIG, ac mae\u2019n gweithredu fel llais ar y cyd i elusennau\u2019r GIG yn ogystal a\u0302 chydlynu ymdrechion codi arian cenedlaethol. Ers dechrau\u2019r pandemig yn 2020, a diolch i\u2019r holl haelioni a gwerthfawrogiad a ddangoswyd i\u2019n GIG ledled y wlad, derbyniodd NHS Charities Together filiynau o bunnoedd mewn rhoddion, gan gynnwys ymgyrch codi arian enwog Capten Syr Tom Moore a gododd dros \u00a330 miliwn i gefnogi\u2019r GIG."}, {"text_idx": "#000008", "text": "O ganlyniad i dderbyn y grantiau hyn, isod ceir enghraifft o\u2019r prosiectau niferus ac amrywiol y mae Elusen Iechyd Caerdydd a\u2019r Fro wedi gallu eu cefnogi, y mae rhai ohonynt yn dal i fynd rhagddynt."}, {"text_idx": "#000012", "text": "Fe wnaeth cyllid gan NHS Charities Together gefnogi Elusen Iechyd Caerdydd a\u2019r Fro i brynu cymhorthion geni ar gyfer yr Uned dan Arweiniad Bydwragedd yn ystod Pandemig COVID-19. Roedd yr eitemau a brynwyd yn cynnwys dwy System Geni Multitrac a phum cadair geni, y ddau wedi\u2019u cynllunio i gefnogi ac annog menywod i fod mewn safle unionsyth, symudol wrth roi genedigaeth."}, {"text_idx": "#000016", "text": "Yn ystod Pandemig COVID-19, addaswyd Gwasanaeth Cwsg Adran Gweithrediad yr Ysgyfaint a Chwsg Ataliol i fod yn wasanaeth gyrru drwodd i leihau nifer y cleifion yn yr ysbyty. Darparodd arian gan NHS Charities Together sawl eitem newydd i gefnogi cysur staff a chleifion sy\u2019n defnyddio\u2019r clinig awyr agored."}, {"text_idx": "#000018", "text": "Rhoddwyd nifer o eitemau cegin a lles i adrannau ledled BIP Caerdydd a\u2019r Fro yn ystod Pandemig COVID-19 drwy gyllid gan NHS Charities Together i wella profiad staff a chleifion."}, {"text_idx": "#000020", "text": "Roedd cyllid gan NHS Charities Together wedi ei gwneud hi\u2019n bosibl i Elusen Iechyd Caerdydd a\u2019r Fro gefnogi Ward Helyg gyda\u2019u cais i ddodrefnu ystafell y gallai staff ei defnyddio i wneud galwadau Skype, pan symudwyd apwyntiadau ar-lein."}, {"text_idx": "#000026", "text": "Gwnaeth y Cydlynydd Gweithgareddau, Natalie McCulloch gais am arian drwy Elusen Iechyd Caerdydd a\u2019r Fro i gyflwyno amrywiaeth o eitemau gofal a gweithgaredd i wella lles cleifion ar ward Dwyrain 8 a wardiau ychwanegol yn ystod y pandemig Covid-19. Drwy arian gan NHS Charities Together, llwyddodd Elusen Iechyd Caerdydd a\u2019r Fro i roi nifer o eitemau newydd i nifer o wardiau, y mae llawer ohonynt yn dal i gael eu defnyddio a\u2019u cynnal a\u2019u cadw nawr."}, {"text_idx": "#000027", "text": "Prynu eitemau ar draws y Bwrdd Iechyd i alluogi cleifion i gael profiad mwy cyfforddus ac effeithlon"}, {"text_idx": "#000028", "text": "Mae cyllid gan NHS Charities Together wedi cefnogi Elusen Iechyd Caerdydd a\u2019r Fro i brynu nifer o eitemau newydd ar draws sawl adran yn y Bwrdd Iechyd i roi profiad mwy cyfforddus ac effeithlon i gleifion trwy gydol y pandemig COVID-19."}, {"text_idx": "#000029", "text": "Finyl ar y wal i adlewyrchu staff ein Bwrdd Iechyd sy\u2019n archarwyr"}, {"text_idx": "#000034", "text": "Comisiynwyd y darn ar o\u0302l i Fwrdd Iechyd Prifysgol Caerdydd a\u2019r Fro wahodd ceisiadau gan artistiaid a chydweithwyr creadigol i weithio ar brosiectau sy\u2019n darparu negeseuon o gefnogaeth a pharch, ac i ailddatgan eu hymrwymiad i barhau i weithio gyda\u2019u cleifion, staff a chydweithwyr a darparu cymorth fel rhan o\u2019u hymrwymiad ar y cyd i gydraddoldeb, amrywiaeth a chynhwysiant i bawb."}, {"text_idx": "#000035", "text": "Gwaith Celf Cynhwysiant gan Adele Pask"}, {"text_idx": "#000038", "text": "Er mwyn gwella\u2019r amgylchedd i gleifion sy\u2019n ymweld a\u0302 Gwasanaeth Cynhwysiant Iechyd Caerdydd a\u2019r Fro (CAVHIS) yn Ysbyty Brenhinol Caerdydd, comisiynodd Rhaglen y Celfyddydau ar gyfer Iechyd a Lles amrywiaeth o ddarnau o waith celf, y cafodd rai ohonynt eu cefnogi gan arian a roddwyd yn garedig gan NHS Charities Together, i\u2019w arddangos i bawb eu gweld."}, {"text_idx": "#000041", "text": "Tyfu\u2019n Dda yn datblygu ei raglen i gynnig sesiynau garddio cymunedol therapiwtig i gleifion"}, {"text_idx": "#000042", "text": "Gyda chyllid gan NHS Charities Together drwy Elusen Iechyd Caerdydd a\u2019r Fro, llwyddodd Tyfu\u2019n Dda i weithredu strategaeth ddwy flynedd i gynyddu capasiti prosiectau i gefnogi mwy o gleifion lleol, ehangu safleoedd yr ardd ymhellach a chyflogi hwyluswyr."}, {"text_idx": "#000043", "text": "Cefnogi staff i greu amgylcheddau gwaith gwell"}, {"text_idx": "#000046", "text": "Gan y bu\u2019n rhaid darparu mwyafrif y cyrsiau ar-lein yn ystod y pandemig Covid-19, roedd Elusen Iechyd Caerdydd a\u2019r Fro wedi gallu rhoi arian trwy NHS Charities Together i\u2019r coleg gyflogi Arweinydd Cynhwysiant Digidol gyda chylch gwaith penodol i gyd-gynhyrchu hyfforddiant gyda Chymunedau Digidol Cymru ar gyfer 6 o Gymheiriaid Digidol i gefnogi pobl a\u0302 heriau iechyd meddwl a oedd wedi\u2019u hallga\u0301u\u2019n ddigidol ar yr adeg hon."}, {"text_idx": "#000050", "text": "Roedd Ti\u0302m Profiad y Claf yn gallu recriwtio mwy o Weithwyr Cymorth Profiad y Claf yn ystod y pandemig COVID-19 i helpu i hwyluso ymweliadau rhithwir, darparu angenrheidiau a rhyngweithio cymdeithasol cadarnhaol a\u0302 chleifion."}, {"text_idx": "#000053", "text": "Gorsafoedd ail-lenwi poteli dw\u0302r yfed wedi\u2019u gosod ar draws 6 lleoliad"}, {"text_idx": "#000054", "text": "Mae gorsafoedd ail-lenwi dw\u0302r bellach ar gael mewn chwech o leoliadau ar draws Bwrdd Iechyd Prifysgol Caerdydd a\u2019r Fro. Ysbyty Dewi Sant ac Ysbyty\u2019r Barri oedd y ddau leoliad cyntaf i osod y gorsafoedd ail-lenwi ac maent eisoes wedi ail-lenwi dros 25,000 o boteli rhyngddynt!"}, {"text_idx": "#000055", "text": "Gwella\u2019r amgylchedd ar gyfer defnyddwyr gwasanaeth CAMHS"}, {"text_idx": "#000056", "text": "Mae addurniadau, dodrefn ac ategolion newydd wedi\u2019u darparu i CAMHS ar gyfer eu mannau cymunedol a\u2019u hystafelloedd therapi i helpu i hwyluso amgylchedd mwy hamddenol, modern, diogel a chroesawgar i\u2019r holl ddefnyddwyr gwasanaeth, eu teuluoedd a\u2019u staff."}, {"text_idx": "#000057", "text": "Gwneud gwahaniaeth i gleifion yn Ysbyty Dewi Sant gyda chyllid ar gyfer prosiect garddio"}, {"text_idx": "#000060", "text": "Drwy\u2019r broses gwneud cais am gronfeydd elusennol Covid-19, mae Elusen Iechyd Caerdydd a\u2019r Fro wedi cefnogi sawl cais yn ddiweddar gan di\u0302m gofal lliniarol yr ysbyty a ofynnodd am offer i helpu cleifion lliniarol sydd yn yr ysbyty."}, {"text_idx": "#000061", "text": "Ystafell de wedi\u2019i hadnewyddu yn rhoi lle i ymlacio ar gyfer staff, diolch i gefnogaeth gan Elusen Iechyd Caerdydd a\u2019r Fro"}, {"text_idx": "#000064", "text": "Roedd yn bleser gan Elusen Iechyd Caerdydd a\u2019r Fro gefnogi, drwy gyllid COVID-19, animeiddiad a anelir yn benodol at staff hyfforddi yngly\u0302n a\u0302\u2019u rhwymedigaeth gyfreithiol a phroffesiynol i ymgorffori Hawliau Plant yn eu hymarfer. Bydd hyn yn sicrhau bod plant a phobl ifanc yn cael eu clywed a\u2019u trin fel unigolion."}, {"text_idx": "#000065", "text": "Benthyg offer ffisiotherapi i gleifion sydd a\u0302 chyflyrau niwrolegol"}, {"text_idx": "#000067", "text": "Cronfeydd i helpu\u2019r rhai y mae Covid-19 wedi effeithio\u2019n andwyol arnynt"}, {"text_idx": "#000068", "text": "Un maes sydd wedi derbyn y cyllid hwn gan NHS Charities Together yw ein Ti\u0302m Elan. Mae bydwragedd yn nhi\u0302m Elan yn gofalu am fenywod sydd angen cymorth cymdeithasol ychwanegol. Bydd yr arian yn helpu i ddarparu eitemau hanfodol ar gyfer ceiswyr lloches beichiog sy\u2019n aml o gefndiroedd difreintiedig a heb gynrychiolaeth ddigonol."}, {"text_idx": "#000069", "text": "Er mwyn cael gwybod am y newyddion diweddaraf gan y rhai sy\u2019n codi arian i ni, ac i glywed am y prosiectau elusennol sy\u2019n gwneud gwahaniaeth ar hyn o bryd, cofrestrwch ar gyfer ein cylchlythyr!\nRydyn ni o ddifrif yngly\u0302n a\u0302 diogelu data a\u2019ch cyfrinachedd, fel sy\u2019n weddus i elusen y GIG. Byddwn yn cadw eich manylion yn ofalus, ac ni fyddwn yn eu rhannu a\u0302 neb. Dydyn ni ddim yn \u2018rhoi pwysau\u2019 arnoch i godi arian \u2013 fydden ni byth o blaid hynny."}, {"text_idx": "#000071", "text": "Gair amdanom niEin HapeliadauSut gallwch chi ein helpu niDigwyddiadauNewyddionAdnoddauGwybodaeth am roi i staff ysbytyCysylltu"}]